વિશ્વ ઉમિયા ફાઉન્ડેશનના ચેરમેન સી.કે.પટેલે પણ પ્રેસ કોન્ફરન્સને સંબોધન કરતાં જણાવ્યું હતું કે,’પાટીદાર સમાજનો દીકરો 19 દિવસથી ઉપવાસ પર હોય ત્યારે અગ્રણીઓને ચિંતા થાય તે સ્વાભાવિક છે. અમારી છ સંસ્થા અને સમગ્ર પાટીદાર સમાજને આજે આનંદ છે. અમારો સમાજ સૌની ચિંતા કરનારો સમાજ છે. મને આશા છે કે હાર્દિકનો આ પ્રયાસ અને જુદીજુદી જગ્યાએ હાર્દિકના સમર્થનમાં યુવાનો દ્વારા કરાયેલા ઉપવાસથી સરકાર બંધારણને ધ્યાનમાં રાખીને આગળ વધશે તેવી આશા છે.’